
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA


,,În slujba oamenilor”


Nr.  8618/11.05.2020
RAPORT DE SPECIALITATE

privind aprobarea proiectelor cu finanțare nerambursabilă alocată în baza Legii nr. 350/2005
de la bugetul local pentru activități nonprofit de implicare a comunității

în implementarea strategiei de dezvoltare a municipiului Timișoara
Având în vedere Expunerea de motive nr. 8513 din 11.05.2020 a Primarului Municipiului Timișoara și Proiectul de hotărâre privind aprobarea proiectelor cu finanțare nerambursabilă alocată de la bugetul local al Municipiului Timișoara pentru activități nonprofit de implicare a comunității în implementarea strategiei de dezvoltare a Municipiului Timișoara, în anul 2020, prin care se propune finanțarea de la bugetul local a proiectelor evaluate și selectate conform Raportului final nr. 8567din 08.05.2020 al comisiei de evaluare și selecție,
facem următoarele precizări:

Prin bugetul pe anul 2020 al Direcției de Asistență Socială a Municipiului Timișoara, la Titlul XI – ALTE CHELTUIELI, articolul 59.11 – Asociații și fundații, a fost aprobată suma de 700.000 de lei pentru finanțarea nerambursabilă alocată pentru activități nonprofit de implicare a comunității în implementarea strategiei de dezvoltare a Municipiului Timișoara.

Sumele solicitate de cele două ONG-uri 

- Asociația Grupul de Acțiune Locală Freidorf 
- 350.000 lei;
- Asociația Grupul de Acțiune Locală Timișoara 
- 349.992 lei; 

totalizează suma de 699.992 lei și se încadrează în prevederile bugetare ale Direcției de Asistență Socială a municipiului Timișoara.

Prin HCLMT nr. 376/15.07.2019 a fost aprobat Regulamentul privind regimul finanțărilor nerambursabile alocate de la bugetul local pentru activități nonprofit de implicare a comunității în implementarea strategiei de dezvoltare a municipiului Timișoara, iar cu ducerea la îndeplinire a HCLMT mai sus menționat a fost încredințată Direcția de Asistență Socială a Municipiului Timișoara.

Programul anual al finanțărilor nerambursabile din bugetul Direcției de Asistență Socială a Municipiului Timișoara pentru activități nonprofit de interes local pentru anul 2020, în condițiile prevăzute de Legea 350/2005, a fost publicat în Monitorul Oficial al României, nr. 52/ 19.03.2020, partea a VI-a, iar Anunțul de participare a fost publicat în Monitorul Oficial al României, nr. 53/20.03.2020, partea a VI-a.  
Prin Dispoziția nr. 511/13.04.2020 a primarului Municipiului Timișoara privind constituirea comisiilor de evaluare și selecție, respectiv de soluționare a contestaților pentru proiectele finanțate din fonduri publice nerambursabile pentru activități nonprofit de interes general în temeiul Legii nr. 350/2005. Prin aceeași Dispoziție a fost stabilit calendarul activităților privind depunerea proiectelor, evaluarea și selecția acestora, comunicarea rezultatelor intermediare, depunerea și soluționarea contestațiilor și anunțarea rezultatelor finale.
În urma parcurgerii tuturor activităților prevăzute în calendarul stabilit prin Dispoziția nr. 511/13.04.2020, comisia de evaluare și selecție a întocmit Raportul final nr. 8567 din 08.05.2020 care cuprinde Lista cu proiectele admise pentru finanțare. 

Având în vedere prevederile legale expuse în prezentul raport și prevederile art. 34 din Regulamentul privind regimul finanțărilor nerambursabile alocate de la bugetul local pentru activități nonprofit de implicare a comunității în implementarea strategiei de dezvoltare a municipiului Timișoara,
PROPUNEM:

1.   Aprobarea Raportului final, la finalizarea lucrărilor Comisiei de Evaluare și Selecție a finanțărilor nerambursabile alocate de la bugetul local pentru activități nonprofit de implicare a comunității în implementarea strategiei de dezvoltare a municipiului Timișoara, nr. 8567 din 08.05.2020, conform Anexei nr.1; 

2.   Aprobarea Listei proiectelor cu finanțare nerambursabilă alocată în baza Legii nr. 350/ 2005 de la bugetul local pentru activități nonprofit de implicare a comunității în implementarea strategiei de dezvoltare a Municipiului Timișoara, conform Anexei nr.2.  

